cyanic-selkie/wikianc huggingface dataset:
হার্ভার্ড বিশ্ববিদ্যালয়ে বেদান্ত
হার্ভার্ড বিশ্ববিদ্যালয়ে বেদান্ত (মূল ইংরেজি বইটির নাম: বেদান্ত ফিলোজফি: অ্যান অ্যাড্রেস বিফোর দ্য গ্র্যাজুয়েট ফিলোজফিক্যাল সোসাইটি) স্বামী বিবেকানন্দের একটি বক্তৃতা-সংকলন বই। মূল বক্তৃতাটি ১৮৯৬ সালের ২৫ মার্চ হার্ভার্ড বিশ্ববিদ্যালয়ের গ্র্যাজুয়েট ফিলোজফিক্যাল সোসাইটিতে দেওয়া হয়। এই বক্তৃতার পর বিশ্ববিদ্যালয় কর্তৃপক্ষ বিবেকানন্দকে প্রাচ্য দর্শনের চেয়ারটি দিতে চেয়েছিল।
প্রেক্ষাপট
১৮৯৩ সালে বিশ্বধর্ম মহাসভায় বেদান্ত, হিন্দুধর্ম ও ভারতের প্রতিনিধিত্ব করেন বিবেকানন্দ। সেখানে তাঁর বক্তৃতাগুলি বেশ জনপ্রিয় হয়। তারপর চার বছর বিবেকানন্দ যুক্তরাষ্ট্র ও ইংল্যান্ডের নানা শহরে বক্তৃতা দিয়ে বেড়ান। ১৮৯৬ সালের ২৫ মার্চ হার্ভার্ড বিশ্ববিদ্যালয়ের গ্র্যাজুয়েট ফিলোজফিক্যাল সোসাইটিতে বিবেকানন্দ বেদান্ত দর্শনের উপর একটি বক্তৃতা দেন। সেই বছরই পরের দিকে কেমব্রিজ ইউনিভার্সিটি প্রেস থেকে বক্তৃতাটি প্রকাশিত হয়। এই বক্তৃতার পর বিশ্ববিদ্যালয় কর্তৃপক্ষ বিবেকানন্দকে প্রাচ্য দর্শনের চেয়ার প্রদান করতে চেয়েছিল। কিন্তু তিনি তা প্রত্যাখ্যান করেন। বইটির বঙ্গানুবাদ হার্ভার্ড বিশ্ববিদ্যালয়ে বেদান্ত নামে উদ্বোধন কার্যালয় থেকে প্রকাশিত হয় এবং স্বামী বিবেকানন্দের বাণী ও রচনা সংকলনের দ্বিতীয় খণ্ডের অন্তর্ভুক্ত হয়।
বিষয়বস্তু
এই বক্তৃতায় বিবেকানন্দ বিস্তারিতভাবে বেদান্ত দর্শন নিয়ে আলোচনা করেন। বেদান্তের ইতিহাস, মানব জীবনে বেদান্তের প্রভাব, বেদান্তের নানা শাখা, দ্বৈতবাদ ও অদ্বৈতবাদ, মানুষের মনস্তত্ত্ব এবং মানুষের ইচ্ছাশক্তি সহ নানা বিষয় আলোচিত হয়েছে এই বইতে।
বক্তৃতায় বিবেকানন্দ প্রাচ্য ও পাশ্চাত্যের বাসিন্দাদের মানসিকতার পার্থ্যকের দিকটি তুলে ধরেন। তিনি বলেন, প্রাচ্য সভ্যতা পাশ্চাত্যের তুলনায় অনেক প্রাচীন। আর তাই প্রাচ্য সভ্যতায় দয়ার স্থান বেশি, পাশ্চাত্যের সভ্যতা অনেক বেশি নির্দয়। বিবেকানন্দের মতে, পাশ্চাত্যে "আন্তরিকতার সংস্কৃতি" ক্ষমতার আগ্রাসনের সঙ্গে তাল মিলিয়ে চলতে পারে না। বিবেকানন্দ আরো বলেন, পাশ্চাত্যে খুব কম লোকই নিজের মনকে নিয়ন্ত্রণ করতে পারেন। তাঁর মতে, পাশ্চাত্যবাসীর নম্র ও ভদ্র হতে অনেক সময় লাগবে।
ইউনিকোডে গুরুমুখী লিপি
১৯৯১ সালের অক্টোবর মাসে ইউনিকোড স্ট্যান্ডার্ডে গুরুমুখী লিপিকে যোগ করা হয়। গুরুমুখী লিপির ইউনিকোড U+0A02 থেকে U+0A4C।
সনাতন গোস্বামী
সনাতন গোস্বামী (১৪৮৮ - ১৫৫৮) ছিলেন চৈতন্য মহাপ্রভূর একজন প্রধান শিষ্য। শ্রী গোস্বামী গৌড়ীও বৈষ্ণব তত্তের ওপর প্রচুর ভক্তিমূলক বই রচনা করেন। তিনি ছিলেন বৃন্দাবনের ষড় গোস্বামীর অন্যতম, তার ছোটভাই ছিলেন রূপ গোস্বামী।
বংশ-পরিচয়
ভক্তি-রত্নাকর অনুযায়ী সনাতন গোস্বামীর পূর্বপুরুষরা হলেন:
সর্বজ্ঞ জগৎগুরু যিনি ছিলেন ভরদ্বাজ গোত্রের একজন যজুর্বেদী ব্রাহ্মণ এবং অধুনা ভারতের কর্ণাটকের রাজা৷ তাঁর পুত্র অনিরুদ্ধ ছিলেন একজন প্রথিতযশা বেদজ্ঞ৷ অনিরুদ্ধের দুই পুত্র হলেন রূপেশ্বর (জ্যেষ্ঠ) ও হরিহর৷ তাঁরা তাঁদের গুনাবলীর জন্য সুপ্রসিদ্ধ ছিলেন৷ রূপেশ্বর যেমন শাস্ত্রের জ্ঞানী ছিলেন, হরিহর তেমন কলাবিদ্যা ও অস্ত্রবিদ্যায় জ্ঞানী ছিলেন৷ তাঁদের পিতার মৃত্যুর পর দুই ভ্রাতাই রাজ্য পরিচালনার উত্তরাধিকার পেলেন কিন্তু শীঘ্রই হরিহর সমস্ত ক্ষমতা নিজের কুক্ষিগত করার পর তাঁর জ্যেষ্ঠ ভ্রাতা রূপেশ্বরকে সস্ত্রীক রাজ্য থেকে বিতাড়িত করেন৷ রূপেশ্বর পৌলস্ত্যদেশে আশ্রয় নেন এবং সেখানেই বসবাস করতে থাকেন রূপেশ্বরের পুত্র পদ্মনাভ ছিলেন অতি বুদ্ধিমান এবং তিনি সহজেই চতুর্বেদ অধ্যয়ন সম্পন্ন করে খ্যাতিলাভ করেন৷ পরবর্তীকালে পদ্মনাভ পৌলস্ত্যদেশ ত্যাগ করে গঙ্গা-তীরবর্তী নবহট্টে (অধুনা পশ্চিমবঙ্গের নৈহাটি শহর) আগমন করেন এবং সেখানে স্থায়ীভাবে বসবাস করতে থাকেন৷ এখানে তাঁর ১৮ টি কন্যা ও ৫ টি পুত্র জন্ম নেয়৷ তাঁর পাঁচ পুত্র হলেন- পুরুষোত্তম (জ্যেষ্ঠ), জগন্নাথ, নারায়ণ, মুরারী ও মুকুন্দ (কনিষ্ঠ)৷ মুকুন্দের পুত্র কুমার৷ কুমার অত্যন্ত সৎব্রাহ্মণ ছিলেন৷ ইনি পরবর্তীকালে নিজের জন্মস্থান নৈহাটি ত্যাগ করে পূর্ববঙ্গের (অধুনা বাংলাদেশ) বাকলা-চন্দ্রদ্বীপে গমন করেন যদিও তাঁর বাকি সহোদরেরা জন্মভূমি নৈহাটিতেই থেকে যান৷ কুমার পূর্ববঙ্গের যশোরের ফতেহবাদ পরগণাতেও একটি বাড়ি তৈরি করান৷ কুমারের বহু পুত্রের মধ্যে সনাতন (জ্যেষ্ঠ), রূপ (মধ্যম) ও বল্লভ (কনিষ্ঠ) এর নাম উল্লেখ্য৷ তাঁরা গৌড়ের রামকেলিতে বসবাস করতেন এবং তাঁদের জ্ঞান ও ভক্তির জন্য প্রসিদ্ধিলাভ করেছিলেন৷ অন্যমতে সনাতন গোস্বামীর পূর্বপুরুষ কর্ণাটদেশ থেকে সরাসরি গৌড়ে আগমন করেন এবং অধুনা মালদহ জেলার ইংরেজবাজারের নিকট রামকেলিতে পুরুষাণুক্রমে বসবাস করতে থাকেন৷
জন্ম
সনাতন গোস্বামী আনুমানিক ১৪৮৮ সালে জন্মগ্রহণ করেন৷ তাঁর জন্মস্থান নিয়ে তাঁর জীবনীকারদের মধ্যে বিতর্ক আছে৷ একটি মত অনুযায়ী তাঁর জন্ম অধুনা ভারতের পশ্চিমবঙ্গ রাজ্যের নৈহাটিতে৷ বাংলার নিরিখে এই নৈহাটিই তাঁদের আদিবাস৷ অন্যান্য পণ্ডিতদের মতে, তাঁর জন্ম পূর্ববঙ্গের (অধুনা বাংলাদেশ) যশোর জেলার ফতেপুরে বা বাকলা-চন্দ্রদ্বীপে৷ তবে এটা নিশ্চিত করে বলা যায় যে তাঁর জন্ম বাংলার সীমানার মধ্যেই হয়েছিল৷
শৈশবকাল
তাঁর পিতার নাম ছিল মুকুন্দ, তিনি ছিলেন গৌড়ের সুলতান জালালুদ্দিন ফতে শাহ (রাজত্বকাল-১৪৮১-১৪৮৭) এর ব্যক্তিগত সচিব। সনাতন গোস্বামী ছিলেন মুকুন্দের জ্যেষ্ঠ সন্তান, তাঁর ছোট ভাইয়েরা হলেন যথাক্রমে শ্রীরূপ গোস্বামী এবং শ্রীবল্লভ (অনুপম) গোস্বামী। বলা হয় সনাতন গোস্বামীর পূর্বনাম ছিল অমর এবং শ্রীরূপ গোস্বামীর পূর্বনাম ছিল সন্তোষ। সনাতন ও তাঁর ভাই দুজনেই তৎকালীন প্রথিতযশা ন্যায়শাস্ত্রবিদ বাসুদেব সার্বভৌম ভট্টাচার্যের কাছে ন্যায় ও বেদান্তের পাঠ গ্রহণ করেছিলেন। তাঁরা সার্বভৌমের ভ্রাতা মধসূদন বিদ্যাবাচস্পতির কাছেও শিক্ষা গ্রহণ করেছিলেন। এই মধসূদন বিদ্যাবাচস্পতির কাছেই সনাতন গোস্বামী অতি শৈশবেই দীক্ষা গ্রহণ করেছিলেন।
চৈতন্যদেবের সাথে প্রথম সাক্ষাৎকার
শ্রী রূপ এবং সনাতন গোস্বামীর বাস ছিল গৌড়ের রামকেলিতে। ১৫১৩ সালেই আসে সেই শুভক্ষণ৷ রামকেলির পূণ্যভূমিতেই পূজ্যপাদ শ্রী শ্রী মহাপ্রভু চৈতন্যদেবের সাথে সনাতন এবং অন্য দুই ভাইয়ের ঘটে প্রথম সাক্ষাৎকার। প্রথম সাক্ষাৎকারের পরেই মহাপ্রভু এই তিন ভাইয়ের নামকরণ করেন যথাক্রমে সনাতন,  রূপ এবং অনুপম। মহাপ্রভুর সাথে এই অভূতপূর্ব যোগাযোগের পরেই তিন ভাই সিদ্ধান্ত নেন যে তারা শ্রী চৈতন্যদেবের শিষ্যত্ব গ্রহণ করবেন। এ বিশ্ব চরাচরে কৃষ্ণ প্রেম বিতরণ ও ভগবৎ দর্শন প্রচারে বাকী জীবন অতিবাহিত করবেন এবং শ্রী চৈতন্যদেবের প্রব্রজ্যার অনুগামী হবেন। রূপ গোস্বামীর পদত্যাগপত্র অতি সহজেই সুলতানের দরবারে গৃহীত হল, তিনি চাকুরি জীবন থেকে পেলেন মুক্তি। কিন্ত গোল বাধলো  সনাতনকে ঘিরে। তার দেওয়া পদত্যাগপত্র সুলতানের দ্বারা প্রত্যাখ্যাত হল। তিনি শারীরিক অসুস্থতার কথা বলে দপ্তরে আসা বন্ধ করলেন। এরপর সুলতান তার ব্যক্তিগত চিকিৎসককে পাঠান সনাতনের চিকিৎসার জন্য, তারা পরীক্ষা করে সুলতানকে ফিরে এসে বলেন সনাতন সম্পূর্ণরূপে সুস্থ। এবার সুলতান নিজেই উপস্থিত হলেন সনাতনের বাসগৃহে, তাকে আপ্রাণ বোঝাবার চেষ্টা করলেন পুনরায় সরকারি কাজে মনোনিবেশ এবং রাজকার্যে সহায়তা করার জন্য। এছাড়া অতি শীঘ্রই তিনি প্রতিবেশী রাজ্য ওড়িষার বিরুদ্ধে সামরিক অভিযান শুরু করবেন সেখানে সনাতনের মতো একজন স্থিতধী, প্রজ্ঞাবান ব্যক্তিত্বের সুপরামর্শ অত্যন্ত জরুরী। কিন্ত বিধি বাম। সনাতন তার সিদ্ধান্তে অনড়,  তিনি চাকুরি জীবন থেকে মুক্তি চান। ব্যর্থ মনোরথ হয়ে সম্রাট হুশেন শাহকে ফিরতে হল খালি হাতেই। এর পরিণতি হিসেবে সম্রাট হুশেন শাহ সনাতনকে কারারুদ্ধ করলেন।
গরাদের অন্তরালেই সনাতনের নিস্তরঙ্গ জীবন কাটে। হঠাৎ রূপ গোস্বামীর একটি চিঠি সনাতনের হাতে এল, তার মর্মার্থ এই- চৈতন্য মহাপ্রভু পুরীধাম থেকে বৃন্দাবনের পথে রওনা দিয়েছেন, রূপ ও অনুপম বৃন্দাবনে তার সাথে মিলিত হতে চান। সনাতনের দেহ মন উদ্বেলিত হয়ে উঠলো, তাকে আপৎকালীন খরচের জন্য রূপ যে গচ্ছিত অর্থ রেখেছিল তিনি পত্রপাঠ সেই অর্থ কারা আধিকারিককে উৎকোচ দিয়ে অনতিবিলম্বে গঙ্গা পার হয়ে বৃন্দাবন অভিমুখে চললেন।
কুতুবুদ্দিন আইবেক
কুতুবউদ্দীন আইবক বা কুৎবউদ্‌দীন আইবক (ফার্সি/উর্দু: قطب الدین ایبک) মধ্যযুগীয় ভারতের একজন তুর্কি শাসক ছিলেন, যিনি দিল্লির প্রথম সুলতান এবং দিল্লি সালতানাতের প্রতিষ্ঠাতা। তিনি সুলতান হিসেবে ১২০৬ থেকে ১২১০ খ্রিস্টাব্দ পর্যন্ত মাত্র চার বছর শাসন করেন। দানশীলতার জন্য তাকে ‘লাখবখশ’ বলা হত। ১২১০ সালে পোলো খেলার সময় ঘোড়ার পিঠ থেকে পড়ে তিনি মৃত্যুবরণ করেন।
প্রাথমিক জীবন
thumb|কুয়াত-উল-ইসলাম মসজিদ কুতুবুদ্দিন মধ্য এশিয়ার কোনো এক স্থানে জন্মগ্রহণ করেন; তার পূর্ব পুরুষেরা ছিলেন তুর্কি শিশুকালেই তাকে দাস (গোলাম) হিসেবে বিক্রি করা হয়। তাকে ইরানের খোরাসান অঞ্চলের নিসাপুরের প্রধান কাজী সাহেব কিনে নেন। কাজী তাকে তার নিজের সন্তানের মত ভালবাসতেন এবং আইবেককে তিনি ভাল শিক্ষা দিয়েছিলেন, তিনি আইবেককে ফার্সি এবং আরবি ভাষায় দক্ষ করে তোলেন। তিনি আইবেককে তীর এবং অশ্বচালনায়ও প্রশিক্ষণ দেন। আইবেকের প্রভুর মৃত্যুর পরে প্রভুর ছেলে আইবেককে আবারও এক দাস বণিকের কাছে বিক্রি করে দেন। কুতুবুদ্দিনকে এবার কিনে নেন গজনির গভর্নর জেনারেল মুহাম্মদ ঘুরি। তিনি মুহাম্মদ ঘুরির কাছে অল্প কিছুদিনের মধ্যেই প্রিয় পাত্র হয়ে উঠে এবং মুহাম্মদ ঘুরি তাকে দাসত্ব থেকে মুক্তি দেন। এবং মুহাম্মদ ঘুরির সহচর হিসেবে নিযুক্ত হন।
তার হাতের একটি আঙ্গুল কাটা ছিল ভাগ্যদোষে তিনি দাসে পরিণত হন। কুতুবউদ্দিন আইবেক মোহাম্মদ ঘুরির প্রধান সেনাপতি তাজ উদ্দিন ইলদুচে কন্যাকে বিবাহ করেন। কুতুবুদ্দিনের ভগিনীকে নাসিরুদ্দিন কোবাঁচার সঙ্গে বিবাহ দেওয়া হয়। আইবেকের কন্যা এর সঙ্গে তুর্কি দাস সেনাপতি ইলতুৎমিশের বিবাহ হয়।
চাহামাদের বিরুদ্ধে অভিযান
আইবেক ঘুরি সেনাবাহিনীর অন্যতম সেনাপতি ছিলেন, যিনি চাহামান শাসক তৃতীয় পৃথ্বীরাজ বাহিনীর দ্বারা ভারতের তরাইনের প্রথম যুদ্ধ পরাজিত হয়েছিলেন। তারাইনের দ্বিতীয় যুদ্ধে ঘুরি সেনারা বিজয় লাভ করে এবং এই যুদ্ধে ঘুরি সৈন্যদের নেতৃত্বে ছিলেন আইবেক। তারাইনে তাঁর বিজয়ের পরে মুইজ আদ-দীন পূর্বের চাহামানা অঞ্চল আইবাকের কাছে অর্পণ করেন, যাকে কুহরম (বর্তমান ভারতের পাঞ্জাবের ঘুরম) এ স্থাপন করা হয়।পৃথ্বীরাজের মৃত্যুর পরে তাঁর পুত্র চতুর্থ গোবিন্দরাজকে আইবেক ঘুরি সামান্ত রাজা নিযুক্ত করেন। এর কিছুকাল পরে, পৃথ্বীরাজার ভাই হরিরাজা রণথম্বোর দুর্গ আক্রমণ করে, যা আইবেক তাঁর অধস্তন কাওয়ামুল মুলকের অধীনে রেখেছিলেন।আইবেক রান্থম্বরে আক্রমণের মাধ্যমে হরিরাজকে রথ্থম্বোর তথা পূর্বের চাহমন রাজধানী আজমির থেকে বিতাড়িত করেন।
দোয়াবে প্রাথমিক বিজয়
জাতওয়ানকে পরাজিত করার পরে আইবেক কুহরাম ফিরে আসেন এবং গঙ্গা-যমুনা দোয়াব আক্রমণ করার প্রস্তুতি গ্রহণ করেন।১১৯২ সালে তিনি মেরান, বরণ (আধুনিক বুলন্দশহর) -এর নিয়ন্ত্রণ নেন, সেখান থেকে পরবর্তী সময়ে গহাদাবাল রাজ্যের বিরুদ্ধে অভিযান পরিচালনা করেন।১১৯২ সালে তিনি দিল্লিরও নিয়ন্ত্রণ নেন এবং যেখানে তাঁর প্রতিনিধি হিসেবে স্থানীয় তোমারা শাসককে রেখে যান। পরবর্তীতে ১১৯৩ সালে তোমারা শাসককে রাষ্ট্রদ্রোহের জন্য পদচ্যুত করেন এবং দিল্লির সরাসরি নিয়ন্ত্রণ নেন।
গহাদাবলাদের বিরুদ্ধে যুদ্ধ
গহাদাবল রাজত্বের বিরুদ্ধে যুদ্ধ করতে ১১৯৪ সালে সুলতান মুইজ আদ-দীন ভারতে আসেন।আইবাক ইজদ্দীন হোসেন ইবনে খারমিলকে সাথে নিয়ে চান্দাওয়ার যুদ্ধে তাঁর সেনাবাহিনীর ভ্যানগার্ডকে নেতৃত্ব দেন, যার ফলশ্রুতিতে গহাদাবালা রাজা জয়চন্দ্রের পরাজয় ঘটে।যদিও ঘুরিরা গহাদাবাল রাজ্যের উপর সম্পূর্ণ নিয়ন্ত্রণ অর্জন করতে পারেনি তবে এই বিজয় তাকে এই অঞ্চলের অনেক জায়গায় সামরিক ঘাটি স্থাপনের সুযোগ করে দেয়।
অন্যান্য সামরিক অভিযানসমূহ
চান্দাওয়ারে বিজয়ের পরে আইবেক কোয়েলে তাঁর অবস্থান সুদৃঢ় করার দিকে মনোনিবেশ করেন। ১১৯৫-৯৬ সালের দিকে বায়ানার ভাটি শাসক কুমারপালাকে পরাজিত করার সময় গজনি থেকে ভারতে ফিরে আসেন মুয়িজ আদ-দ্বীন। এরপরে তিনি গোয়ালিয়রের দিকে রওনা হন, সেখানে স্থানীয় পরিহর শাসক সল্লাখানা পাল তাঁর অধিনস্থতা স্বীকার করে নেয়। এদিকে, আজমিরের নিকটে বসবাসরত মের আদিবাসীরা ঘুরিদের বিরুদ্ধে বিদ্রোহ ঘোষণা করে।দক্ষিণে গুজরাত শাসনকারী চৌলুক্য সমর্থিত মেসাররা এই অঞ্চলে আইবেকের নিয়ন্ত্রণের জন্য মারাত্মক হুমকি স্বরূপ আবির্ভূত হয়। আইবেক তাদের বিরুদ্ধে অভিযান পরিচালনা করলেও শেষ পর্যন্ত তাকে আজমিরে ফিরে যেতে বাধ্য করা হয়। পরবর্তীতে ঘুরি রাজধানী গজনী থেকে আজমির স্তানান্তর করা হলে মেসাররা পিছু হটতে বাধ্য হয়। ১১৯৭ সালে আইবেক আবু উপত্যকায় চৌলুক্যা সেনাবাহিনীকে পরাজিত করে,এভাবে প্রায় দু'দশক আগে কাশাহাড়ার যুদ্ধে মু'আইজ-আদ-দ্বীনের পরাজয়ের প্রতিশোধ নেয়া হয়। এরপর আইবেকের সেনাবাহিনী চৌলুক্যের রাজধানী আনহিলওয়ারার দিকে যাত্রা করে। তাদের আগমনে রাজা দ্বিতীয় ভীম শহর ছেড়ে পালিয়ে যায়। মিনহাজ আনহিলওয়ারে আইবেকের এই অভিযানকে "গুজরাত বিজয়" হিসাবে চিহ্নিত করেছেন,তবে এর ফলে গুজরাত ঘুরি সাম্রাজ্যের অন্তর্ভুক্ত হয়নি। ষোড়শ শতাব্দীর ইতিহাসবিদ ফিরিস্তার ভাষ্য মতে,আইবেক এই অঞ্চলে ঘুরি শক্তি সুসংহত রাখার জন্য একজন মুসলিম অফিসার নিয়োগ করেন, অপরদিকে ইবনে-ই আসির বর্ণনা করেছেন যে আইবাক নতুন দখলকৃত অঞ্চলটিকে হিন্দু সামান্ত রাজার অধীনে রেখেছিলেন।যাই হোক না কেন, এই অঞ্চলের ঘুরি নিয়ন্ত্রণ বেশি দিন স্থায়ী হয়নি, কিছু দিনের মধ্যে চৌলুকিয়রা তাদের রাজধানীর নিয়ন্ত্রণ ফিরে পায়। ১১৯৭-৯৮ সালে, আইবেক বর্তমান উত্তর প্রদেশের বাডউন জয় করে এবং ঘুরি নিয়ন্ত্রণের হাতছাড়া হয়ে যাওয়া পূর্ববর্তী গহাদাবালার রাজধানী বারাণসিরও পুনরায় নিয়ন্ত্রণ নিয়ে ফেলে।১১৯৮-৯৯ সালে তিনি চান্দ্রবাল(সম্ভবত চান্দাবার)এবং কন্নৌজের নিয়ন্ত্রণ নিয়ে ফেলেন।পরে তিনি সিরোহক(সম্ভবত রাজস্থানের আধুনিক সিরোহি) দখল করেন।পারসিয়ান কাহিনীকার ফখর-ই মুদব্বির এর মতে, আইবেক ১১৯৯-১২০০ সালে বর্তমান মধ্য প্রদেশে মালওয়াও জয় করেছিলেন,তবে অন্য কোন ঐতিহাসিকের বর্ণনাতে এ জাতীয় বিজয়ের কথার উল্লেখ পাওয়া যায় না, সুতরাং বলা যায় সম্ভবত আইবেক কেবল  মালওয়া আক্রমণ করেছিল।১২০২ সালে, আইবেক মধ্য ভারতের চণ্ডেলা রাজ্যের একটি গুরুত্বপূর্ণ দুর্গ কালিঞ্জর অবরোধ করেন।চণ্ডেলা শাসক পরমর্দী আইবেকের সাথে আলোচনা শুরু করেছিলেন, তবে চুক্তি চূড়ান্ত হওয়ার আগেই মৃত্যুবরণ করেন।এর কিছুদিনপর চণ্ডেলার মুখ্যমন্ত্রী অজয়দেব বিদ্রোহ করে বসে, কিন্তু ঘুরিরা দুর্গে জল সরবরাহ বন্ধ করে দিলে আলোচনায় বসতে বাধ্য হয়।এরই অংশ হিসাবে চান্ডেলরা আজাইগড়ে চলে যেতে বাধ্য হয়।কালীঞ্জরের তাদের পূর্বকেন্দ্র, মহোবা এবং খাজুরাহোর দুর্গগুলি হাসান আরনালের নেতৃতে ঘুরি নিয়ন্ত্রণে আসে।অপরদিকে, ঘুরি সেনাপতি বখতিয়ার খিলজি পূর্ব উত্তর প্রদেশ এবং বিহার অঞ্চলে ক্ষুদ্র গাদ্দাওয়ালার প্রধানদের পরাজিত করে ঘুরি সাম্রাজ্যের সম্প্রসারণ ঘটান।১২০৪ সালে, মুয়িজ আদ-দ্বীন আন্ডখুদে খোয়ারাজমিয়ানদের বিরুদ্ধে পরাজয়ের মুখোমুখি হয়। আইবেক তাকে লাহোর অঞ্চলের খোকর প্রধানদের দ্বারা বিদ্রোহ দমন করতে সহায়তা করেন।১২০৬ সালের ১৫ই মার্চ মুইজ আদ-দ্বীনকে হত্যা করা হয়, বিভিন্ন উৎস তাঁর হত্যাকারী হিসেবে খোকারস বা ইসমাইলি সম্প্রদায়কে অভিযুক্ত করে।
মুহাম্মদ ঘুরি মৃত্যু পরবর্তী সময়
ইতিহাসবিদ মিনহাজ-ই-সিরাজ রচিত তাবাকাত-ই-নাসিরি গ্রন্থ মতে আইবেক দক্ষিণে উজাইনের সীমান্ত পর্যন্ত অঞ্চল অধিকার করেন। মিনহাজ-ই-সিরাজ এর ভাষ্যমতে ১২০৬ সালে সুলতান মু’জিয-আদ-দ্বীনের মৃত্যুর সময় ঘুরি সাম্রাজ্য ভারতের নিম্নে উল্লেখিত অঞ্চল গুলো শাসন করতঃ
• মুলতান
• পাটনা
• পেশাওয়ার
• শিয়ালকোট
• লাহোর
• তরাইন
• আজমির
• হানসি
• খুরম
• মিরাট
• বায়ানা
• বদাউন
• বেনারস
• কানাউজ
• কালিঞ্জার
• উত্তরপ্রদেশ
• মাল্বা
• বিহার
• লখনউ
যদিও সকল অঞ্চলে ঘুরিদের প্রভাব সমান ছিল না। এর মধ্যে কয়েকটি জায়গায় যেমন গোয়ালিয়র এবং কালিন্জারে, ঘুরি নিয়ন্ত্রণ দুর্বল হয়ে পড়ে।
পূর্ব ভারতে
সুলতান মুইজ আদ-দ্বিনের রাজত্বকালে, পূর্ব ভারতের বিহার এবং বাংলা অঞ্চলের কিছু অংশ ঘুরি সেনাপতি বখতিয়ার খিলজি র শাসনাধীন ছিল। ১২০৬ সালে দেবকোটে বখতিয়ার খিলজি তাঁর অধস্তন আলী মর্দান খিলজির হাতে হত্যার শিকার হন, একই সময় সুলতান মু’আইজ আদ-দ্বীনকেও হত্যা করা হয়। পরবর্তীতে বখতিয়ারের আরেক অধস্তন মুহাম্মদ শিরান খিলজি, আলী মর্দানকে আটক করেন এবং পূর্ব ভারতের খলজীদের নেতা বনে যান। এদিকে আলী মর্দান পালিয়ে দিল্লি চলে যায়, সেখানে পৌঁছে আইবেককে খিলজি বিষয়ে হস্তক্ষেপ করতে রাজি করায়। খিলজিদের উপর মু‘আইজ-আদ-দ্বিনের প্রভাব না থাকায়, আইবেকের পক্ষে এ ব্যাপারে করনীয় কিছুই ছিল না। তা সত্ত্বেও, তিনি তাঁর অধস্তন আওয়াদ এর গভর্নর কায়মাজ রুমিকে তৎকালীন বাংলার লাখনাউতে পাঠান এবং খিলজি আমিরদের থেকে উপযুক্ত ইকতা আদায়ের নির্দেশ প্রদান করেন। কাইমাজ রুমী বখতিয়ারের আরেক অধস্তন হুসামুদ্দিন ইওয়াজ খিলজির নিকট দেবকোটের ইকতার দায়িত্ব অর্পণ করেন। মুহাম্মদ শিরান এবং অন্যান্য খিলজি আমিরগণ এই সিদ্ধান্তের সাথে একমত হতে পারেনননি এবং দেবকোট আক্রমণ করেন। রুমি তাদের প্রতিহত করেন।পরবর্তীতে অপর এক সংঘর্ষে মুহাম্মদ শিরান মৃত্যুবরণ করেন।
হিন্দুস্থানের শাসক হিসেবে পরিচিতি
হাসান নিজামি র তাজুল মাআসির নামক গ্রন্থ থেকে উল্লেখ পাওয়া যায় যে, মুহাম্মাদ ঘুরি তারাইনের বিজয়ের পর আইবেক কে ভারতে তার প্রতিনিধি হিসাবে নিযুক্ত করেন।হাসান নিজামী এটাও উল্লেখ করেন যে কুহরাম ও সামানার ইয়ালাত(গভর্নরশিপ)আইবাকের উপর ন্যস্ত করা হয়েছিল। ফখর-ই মুদাব্বির নামে একজন সমসাময়িক ইতাহাসবিদের মতে, ১২০৬ সালে আইবেক খোখার বিদ্রোহ দমন করে গজনীতে ফিরে আসার পর, মুইজ আদ-দ্বীন তাঁকে আনুষ্ঠানিকভাবে ভারতীয় অঞ্চলগুলির ভাইসরয় নিযুক্ত করেন।এরই ধারাবাহিকতায় আইবেক পদোন্নতি লাভ করে মালিক এবং ক্রমান্বয়ে সুলতানের ভারতীয় অঞ্চলগুলির উত্তরাধিকারীতে পরিণত হন।ইতিহাসবিদ কে. এ. নিজামির মতে সুলতান মুইজ আদ-দ্বীন আইবেককে কখনই ভারতে তাঁর উত্তরসূরি হিসাবে নিয়োগ করেননি, কূটনীতিক এবং সামরিক শক্তি ব্যবহারের মাধ্যমে সুলতানের মৃত্যুর পরে দাস-সেনাপতি এই পদ অর্জন করেছিলেন।সুলতানের অপ্রত্যাশিত মৃত্যু তাঁর তিন প্রধান সেনাপতি আইবেক, তাজ আল দ্বীনজিলদিজ এবং নাসির আদ দ্বীন কাবাচা কে ক্ষমতায় আসার পথ সুগম করে দিয়েছিল।শেষ বছরগুলিতে, নানা কারণে সুলতান তাঁর পরিবার এবং সভাসদদের প্রতি হতাশ হয়ে পড়েছিলেন, এসময় কেবলমাত্র তাঁর দাসদের উপরই ভরসা ছিল।সুলতানের মৃত্যুর সময় আইবেকের সদর দফতর ছিল দিল্লিতে।লাহোরের নাগরিকরা তাকে সুলতানের মৃত্যুর পরে সার্বভৌম ক্ষমতা গ্রহণের জন্য অনুরোধ করে।এসময় তিনি তাঁর সদর দফতর লাহোরে স্থানান্তর করেন।১২০৬ সালের ২৫জুন তিনি আনুষ্ঠানিক ভাবে সিংহাসনে আরোহণ করেন, তবে সার্বভৌম শাসক হিসাবে তাঁর স্বীকৃতি ঘটেছিল ১২০৮-০৯ সালের পর।
এদিকে, গজনী ও তার আশেপাশে সুলতানের দাসগণ ঘুরি সাম্রাজ্যের নিয়ন্ত্রণের জন্য যুদ্ধ করতে থাকে। এই দাস নেতারাই পরবর্তীতে আইবেকের ভাগ্নে গিয়াসউদ্দিন মাহমুদ কে সিংহাসনে আরোহণ করতে সহায়তা করেছিলেন। মাহমুদ যখন তাঁর অবস্থান সুদৃঢ় করেন, আইবেক ও অন্যান্য দাস শাসকগণ বিভিন্ন ঘুরি অঞ্চল শাসন এর কৌশল ও বিনিয়োগের জন্য তাঁর দরবারে দূত পাঠাতেন। কুতুবউদ্দিন আইবেকের শ্বশুর ইলদিজ, ভারতের ঘুরি নিয়ন্ত্রিত অঞ্ছলসমুহ শাসনের ইচ্ছা পোষণ করতেন। সুলতান মাহমুদ গজনভি তাকে গজনির শাসক নিযুক্ত করার পর পাঞ্জাবের দখল নিতে পাঞ্জাব আক্রমণ করেন।আইবেক তাঁকে প্রতিরোধ করে কুহিস্থানে ফিরে যেতে বাধ্য করেন এবং গজনীর নিয়ন্ত্রণ নিয়ে ফেলেন।অতঃপর আইবেক তার প্রতিনিধি নিজামউদ্দিন মুহাম্মদকে ফিরুজ কুহে মাহমুদের সদর দফতরে প্রেরণ করেন,বিনিয়োগের জন্য তাঁর অনুরোধটি দ্রুত বাস্তবায়নের জন্য। ১২০৮-০৯ সালের দিকে সুলতান মাহমুদ আইবেককে আনুষ্ঠানিকভাবে হিন্দুস্থানের শাসক হিসেবে স্বীকৃতি প্রদান করেন।তিনি এ সময় আইবেককে দাস থেকে করে দেন।মিনহাজের তাবাকাত-ই নাসিরীর মতে সুলতান মাহমুদ আইবেক কে "সুলতান" উপাধি দিয়েছিলেন,হাসান নিজামি ও তাঁকে সুলতান হিসেবে উল্লেখ করেছেন।নিজামি এটাও দাবী করেন যে, আইবেকের নামে খুতবা পাঠ করা হত এবং তাঁর নামে মুদ্রারও প্রচলন ছিল। কিন্তু অন্য কোন উৎসে তাঁর এই দাবীর পক্ষে সমর্থন পাওয়া যায়না। মিনহাজের মতে,এক সময় আইবেক আত্মতুষ্ট হয়ে ওঠে, গজনীতে আনন্দ বিলাসিতায় গা ভাসিয়ে দেয়।এমন পরিস্থিতিতে গজনীর জনগণ তাঁকে শহর থেকে উচ্ছেদ করার জন্য ইলদিস কে আমন্ত্রণ জানায়। ইলদিসের আগমন সংবাদ শুনে আইবেক বিচলিত হয়ে পড়ে এবং সাঙ্গ ই সুরখ এর পাহাড়ি পথ ধরে শহর ত্যাগ করে। ইলদিসের আক্রমণ থেকে রাজ্যগুলো বাঁচাতে আইবেক তাঁর রাজধানী লাহোরে স্তানান্তর করেন।
শহর ত্যাগের আইবেকের সঙ্গী আলী মরদান খিলজি কে ইলদিস গ্রেফতার করে বন্দী করে রাখে।কিন্তু তিনি কৌশলে মুক্ত হয়ে ভারতে ফিরে আসেন।আইবেক তাঁকে বাংলার লখউনতিতে শাসক হিসেবে প্রেরন করেন।এভাবেই আলী মর্দান পূর্ব ভারতে আইবেক শাসিত রাজ্যগুলির গভর্নর হন এবং পুরো অঞ্চল তাঁর নিয়ন্ত্রণে নিয়ে আসেন।
মৃত্যু এবং উত্তরাধিকার
থাম্ব|ঘোড়ার পীঠ থেকে পড়ে আইবেকের মৃত্যু|alt=|বাম থাম্ব|সুলতান কুতুবউদ্দিন আইবেকের মাজার |alt= থাম্ব|সুলতান কুতুবউদ্দিন আইবেকের সমাধি ভারতের শাসক হিসাবে স্বীকৃতি পাওয়ার পরে আইবেক নতুন রাজ্য জয় করার পরিবর্তে তাঁর নিয়ন্ত্রণাধীন অঞ্চলগুলি একত্রীকরনের দিকে মনোনিবেশ করেন। ১২১০ সালে তিনি চৌগান (পোলো র একটি রূপ) খেলার সময় ঘোড়া থেকে পড়ে গিয়ে মৃত্যুবরণ করেন।সমসাময়িক সকল ইতিহাসবিদগণই আইবেক কে অনুগত, উদার, সাহসী এবং ন্যায়বান শাসক হিসাবে প্রশংসা করেছেন।মিনহাজের ভাষ্যমতে, দানশীলতার কারণে তাঁকে "লাখ-বখশ" উপাধি দেয়া হয়েছিল এবং তিনি আক্ষরিক অর্থে লক্ষ তামার মুদ্রা দান করতেন। ফখর-ই মুদাব্বির বলেছেন যে, আইবেকের নিয়ন্ত্রণে থাকা তুর্কি, ঘুরি, খুরসানী, খলজিস এবং হিন্দুস্তানী কোন সৈন্যই কখনও কৃষকদের কাছ থেকে জোর করে কোন কিছু আদায়ের সাহস করেনি। ষোড়শ শতাব্দীর মুঘল কালজয়ী আবু-ফজল আইবেকের সুলতান মুআজ আদ-দ্বীন মুহাম্মদ ঘুরি কে "নির্দোষের রক্তপাতের জন্য" সমালোচনা করেছেন, তবে আইবেকের প্রশংসা করে বলেন যে "তিনি (আইবেক) ভাল এবং মহৎ কিছু অর্জন করেছেন"।সপ্তদশ শতাব্দীর শেষের দিকে,"তৎকালীন আইবেক"শব্দটি উদার ব্যক্তিদের বর্ণনা করতে ব্যবহৃত হত; কালজয়ী ইতিহাসবিদ ফিরিস্তার লেখায় এই কথার সত্যতার প্রমাণ মেলে।
আকস্মিক মৃত্যুর কারণে আইবেক কাউকে তাঁর সিংহাসনের উত্তরাধিকারী মনোনীত করে যেতে পারেননি।তাঁর মৃত্যুর পরে, লাহোরে অবস্থিত তুর্কি অফিসাররা (মালেক এবং আমির)আরম শাহকে তাঁর উত্তরসূরি হিসাবে নিযুক্ত করেন।সিংহাসনে আরোহণের পূর্বে আরম শাহের জীবন সম্পর্কে কোনও বিবরণ পাওয়া যায় না।একটি তত্ত্ব অনুসারে তিনি আইবাকের পুত্র ছিলেন, তবে এই তত্ত্ব সত্য হওয়ার সম্ভাবনা কম।আরম শাহ আট মাসের বেশি সময় শাসন করেছিলেন,এ সময়ে বিভিন্ন প্রাদেশিক গভর্নররা স্বাধীনতা ঘোষণা করে। এমতাবস্থায় কিছু তুর্কি সেনাপ্রধানরা আইবেকের প্রাক্তন বিশিষ্ট দাস সেনাপতি শামসুদ্দিন ইলতুতমিশ কে ক্ষমতা গ্রহণের অনুরোধ জানায়।১১৯৭ সালে আনহিলওয়ারা বিজয়ের পরে আইবেক ইলতুতমিশ কে কিনেছিলেন।মিনহাজের মতে, পরবর্তী শাসক হিসাবে আইবেকের নজর প্রথম থেকেই ইলতুতমিশের দিকে ছিল; তিনি ইলতুতমিশকে তাঁর পুত্র বলে ডাকতেন এবং তাকে বাদুনের ইকতা (ইসলামিক কর আদায়কারী অধিকার) দিয়েছিলেন। এরই ধারাবাহিকতায় ইলতুতমিশকে আরম শাহের উত্তরসূরি হিসাবে নিযুক্ত করা হয় এবং আইবেকের কন্যার সাথে তাঁর বিবাহ দেয়া হয়। আরম শাহ ইলতুতমিশ কে সিংহাসন থেকে সরানোর চেষ্টা করে ব্যর্থ হন এবং এক যুদ্ধে মৃত্যুবরণ করেন। ইলতুতমিশ বিদ্রোহী গভর্নরদের পরাজিত করে নড়বড়ে দিল্লী সালতানাত কে শক্তিশালী করে তোলেন। ইলতুতমিশের পরে তাঁর পরিবারের সদস্যরা এবং পরবর্তীতে তার অধীনস্থ গিয়াসউদ্দিন বলবন তাঁর স্থলাভিষিক্ত হন। এই শাসনকাল ইতিহাসে মামলুক সালতানাত বা দাস শাসনকাল নামে পরিচিত। যদিও আক্ষরিক অর্থে কেবল আইবেক, বলবান ও ইলতুতমিশ সিংহাসনে আরোহণের পূর্বে দাস ছিল। অন্যান্য শাসকরা তাদের জীবনকালের কোন পর্যায়েই দাস ছিল না।
বর্তমানে তাঁর সমাধিটি লাহোরের আনারকলি তে অবস্থিত। ১৯৭০ সালে পাকিস্তানের প্রত্নতত্ত্ব ও যাদুঘর বিভাগ আইবেকের সমাধিটি সুলাতানি যুগের অনুকরণে পুনর্নির্মাণ করে। বর্তমান অবস্থার আগে সুলতানের সমাধিটি চারপাশে বাড়ি ঘর বেষ্টিত একটি সাধারণ সমাধির মত ছিল। এই স্থানে আদৌ কোন সমাধি ছিল কিনা তা নিয়ে ইতিহাসবিদদের মাঝে বিতর্ক আছে ( যদিও কিছু ইতিহাসবিদদের মতে এই স্থানে মারবেল পাথরের গুম্বুজ বিশিষ্ট কবরের অস্তিত্ব ছিল যা শিখ দের দ্বারা ধ্বংস প্রাপ্ত হয়)।
ব্যক্তিগত জীবন
মিহাজের তাবকাত-ই-নাসিরীর কয়েকটি পাণ্ডুলিপিতে আইবেকের উত্তরসূরি আরাম শাহ কে বিন আইবাক ("আইবাকের পুত্র") সম্বোধন করা হয়েছে। তবে এটি আনাড়ি লেখকের দ্বারা করা ভুল কাজ হতে পারে, যেমন আলাউদ্দিন আতা মালিক-ই-জুওয়ানির তারিক-ই-জাহান-গুষাতে স্পষ্টভাবে উল্লেখ করা হয়েছে যে আইবেকের কোনও পুত্র ছিল না। মিনহাজ আইবেকের ৩টি কন্যা সন্তানের কথা উল্লেখ করেন। প্রথম জনের সাথে মুলতানের ঘুরি গভর্নর নাসির আদ-দ্বীন কাবাছার সাথে বিয়ে হয়। তার মৃত্যুর পরে দ্বিতীয় কন্যার বিয়েও হয়েছিল কাবাছের সাথে। তৃতীয় জন আইবাকের দাস ইলতুৎমিশের সাথে বিবাহ বন্ধনে আবদ্ধ হয়েছিল, যিনি দিল্লির সিংহাসনে আরম শাহের স্থলে বসেন।
ধর্ম
কাহিনীকার হাসান নিজামী যিনি আইবেকের রাজত্বকালে নিশাপুর থেকে দিল্লি তে চলে এসেছিলেন, আইবেককে একজন ধর্মপ্রাণ মুসলমান হিসাবে উল্লেখ করেন। নিজামী দাবি করেন যে  আইবেকের নির্দেশে হিন্দু মন্দির ভেঙে মসজিদ তৈরির করা হত, যেমন স্থাপত্যিক ধ্বংসাবশেষ  দিল্লির কুতুব মিনার কমপ্লেক্স এবং আজমিরের আধাই দীন কা ঝোঁপরা। তবে তাঁর দাবি গুলো সন্দেহজনক। এক পর্যায়ে আইবেকের সেনাবাহিনীতে হিন্দু সৈন্যদের নিয়োগ শুরু করে। মেরুতের অবরোধে (১১৯২ সাল) তাঁর সেনাবাহিনীতে হিন্দু সৈন্যদের অন্তর্ভুক্ত করা হয় বলে জানা যায়। একইভাবে, ১২০৬ সালে গজনীতে "হিন্দুস্তান বাহিনী" (হাশাম-ই হিন্দুস্তান) এ হিন্দু নেতারা ("রানা" এবং "ঠাকুর") অন্তর্ভুক্ত ছিল।
পন্টিয়ানাক
পন্টিয়ানাক (মালয় ভাষা : ڤونتيانق) হল মালয় লোকাচার অনুযায়ী এক মহিলা ভূত।এটি মাটিয়ানাক বা কুন্টিলানাক বা কুন্টি নামেও পরিচিত। পন্টিয়ানাককে বাঙালি সংস্কৃতির পেত্নী বা শাঁখচুন্নির সাথে তুলনা করা যায়। বলা হয়ে থাকে যে, গর্ভবতী মহিলারা মারা গেলে পন্টিয়ানাক হিসেবে ফিরে আসে। এটির সাথে 'ল্যাংসুইর'কে অনেকে গুলিয়ে ফেলে। উল্লেখ্য, বলা হয়ে থাকে, 'ল্যাংসুইর' হল সেই সব নারীদের আত্মা, যারা সন্তান জন্মদানের সময়ে মারা গিয়েছে।
ব্যুৎপত্তি
পন্টিয়ানাক শব্দটি মালয় ভাষার পেরেম্পুয়ান মাতি বেরানাক থেক্র উৎপন্ন যেটির অর্থ যে নারী সন্তান জন্মের সময় মারা গিয়েছিল। আরেকটি মত অনুসারে শব্দটি পুয়ান (নারী), মাতি (মৃত্যু) এবং আনাক (শিশু) শব্দত্রয়ের সংমিশ্রণে গঠিত। মাটিয়ানাক শব্দটির অর্থ 'শিশুর মৃত্যু'। ইন্দোনেশিয়ায় পন্টিয়ানাক শহরের নামকরণ এই পন্টিয়ানাকের নামে করা হয়েছে বলে বলা হয়।
চেহারা
পন্টিয়ানাক সাধারণত বিবর্ণ চেহারার কালো চুল, লাল চোখ ও রক্তের ছোপ বিশিষ্ট সাদা পোশাকে আসে বলে বলা হয়।
বলা থাকে যে, সাধারণত পন্টিয়ানাক পূর্ণ চাঁদে উঠে আসে এবং উচ্চস্বরের শিশুর কান্না দ্বারা তার উপস্থিতি ঘোষণা করে। কান্না যদি নরম থাকে তবে এর অর্থ হল পন্টিয়ানাক কাছাকাছি অবস্থান করছে এবং যদি এটি জোরে হয় তাহলে সে অবশ্যই অনেক দূরে অবস্থান করছে।  কেউ কেউ বিশ্বাস করে যে, রাতের বেলায় কুকুর পন্টিয়ানাকের আগমন বুঝতে পারে। যদি কুকুর গর্জন করে, এর অর্থ পন্টিয়ানাক অনেক দূরে। আর, যদি কুকুর ঘেউঘেউ করে, তবে তার মানে পন্টিয়ানাক কাছাকাছি অবস্থান করছে। কখনো কখনো তার উপস্থিতি কখনও কখনও একটি সুন্দর ফুলের সুবাস দ্বারা শনাক্ত করা যেতে পারে যেটির গন্ধের সাথে কাঠগোলাপের ঘ্রাণের মিল রয়েছে মতো শনাক্তকরণযোগ্য। এই সুঘ্রাণের পর মৃত পচা প্রাণীর গন্ধ আসে বলে বলা হয়ে থাকে।
একটি পন্টিয়ানাক তার শিকরের পেটে তার তীক্ষ্ণ নখ ঢুকিয়ে এবং শরীরের অঙ্গগুলিকে ছিন্নবিচ্ছিন্ন করে হত্যা করে থাকে। কিছু ক্ষেত্রে, যেখানে পন্টিয়ানাক পুরুষ শিকারের বিরুদ্ধে প্রতিশোধ নেওয়ার ইচ্ছা রাখে, তখন সে শিকারের দেহের অঙ্গগুলি শিকারের হাতে তুলে দেয়।
পন্টিয়ানাক কলা গাছে বসবাস করে থাকে বলে বলা হয়। আরো বলা হয়, সে দিনের বেলায় সেখানে বাস করে।
একটি পন্টিয়ানাককে নিরস্ত করতে, তার ঘাড়ের গর্তে হাত ঢোকানো উচিত বলে বলা হয়ে থাকে। এতে তার অশুভ ক্ষমতা দূরীভূত হয় বলে বলা হয়ে থাকে।
ইন্দোনেশিয়ান কুনটিলানাক পন্টিয়ানিয়াকের মতোই, কিন্তু সাধারণত পাখির আকারে চড়ে বেড়ায় এবং কুমারী ও অল্পবয়সী মহিলাদের রক্ত নিঃশেষ করে।
পন্টিয়ানাক দেখার ঘটনা
সমস্ত দক্ষিণ পূর্ব এশিয়ার মধ্যে বিশেষ করে মালয়েশিয়া ও ইন্দোনেশিয়াতে পন্টিয়ানাক দেখা যায় বলে বলা হয়ে থাকে। ২০১০ সালের আগস্ট মাসে মালয়েশিয়া র এক শহরে মালয়েশিয়ার একদল পুলিশ সদস্য পন্টিয়ানাকের ছবি ভিডিওচিত্রে ধারণ করেছিল। ২ মিনিট দীর্ঘ ভিডিওটি পন্টিয়ানককে পুরো স্পষ্টভাবে দেখা যায় না।
সম্পর্কিত লোককাহিনি
ফিলিপাইনের টিয়ানাকের সাথে পন্টিয়ানাকের অনেক মিল লক্ষ করা যায়।
লোসার
লোসার ("নতুন বছর" ) তিব্বতি বৌদ্ধধর্মের একটি উৎসব। অঞ্চলভেদে নিজস্ব (তিব্বত, ভুটান, নেপাল, ভারত) ঐতিহ্যের উপর নির্ভর করে ভিন্ন ভিন্ন তরিখে এটি ছুটির দিন হিসেবে পালিত হয়। দিনটি নববর্ষ তথা নতুন বছরের সাথে সম্পর্কিত একটি উৎসব যা তিব্বতীয় বর্ষপঞ্জীর প্রথম দিনে (গ্রেগরিয়ান বর্ষপঞ্জীর ফেব্রুয়ারি বা মার্চ) পালিত হয়। ২০২০ সালে নতুন বছর শুরু হয়েছিল ২৪ ফেব্রুয়ারিতে এবং একই মাসের ২৬ তারিখ পর্যন্ত তা উদযাপিত হয়েছিল যার প্রতীকী প্রাণী ছিল পুরুষ লৌহ ইঁদুর।
নেপালে এই উৎসবটি লোছার নামে পরিচিত এবং তা তিব্বতি লোসারের থেকে প্রায় আট সপ্তাহ আগে উদযাপিত হয়।
ইতিহাস
লোসার তিব্বতে বৌদ্ধধর্মের আগমনকালের নির্দেশনা দেয় এবং বোন ধর্মে পালিত শীতকালে ধূপ জ্বালানোর রীতির সাথে এটির উৎপত্তিজনিত সম্পর্ক রয়েছে। বলা হয় যে নবম তিব্বতীয় রাজা পুদে গুঙ্যালের রাজত্বকালে (৬১৭-৬৯৮)  এই রীতিটি বার্ষিক লোসার উৎসব আয়োজনের নিমিত্তে ফসল উৎসবের সাথে একীভূত হয়েছিল।
মেমরি ফ্রাগমেন্টেশন
মেমরি ফ্রাগমেন্টেশন বলতে মেমরির জায়গা বা স্পেস নস্ট হওয়া বা অব্যবহ্রত হওয়াকে বুঝায়। ফ্রাগমেন্টেশনের ফলে মেমরির জায়গা নস্ট হয়।
মূলনীতি
যখন কোন প্রেগ্রামের মেমরি স্পেস (Space) প্রয়োজন তখন প্রেগ্রামটি সিপিউ (সেন্ট্রাল প্রসেসিং ইউনিট) কে অনুরোধ করে যে তার নির্দিষ্ট সংখ্যক মেমরির স্পেস/জায়গা(বাইট) প্রয়োজন। তখন মেমরি ম্যানেজমেন্ট ইউনিট (MMU) ওই প্রেগ্রামের জন্য স্পেস বা জায়গা হবে কি না তা চেক করে। যদি স্পেস বা জায়গা খালি থাকি, তবে সেই প্রেগ্রামের প্রসেসকে মেমরিতে স্পেস বা জায়গা বরাদ্ধ করে। এই ঘটনাকে অ্যালোকেশন (Allocation) বলে। মেমরি অনেক সংখ্যক ব্লক নিয়ে গঠিত। মেমরিতে যখন কোন প্রসেস বা ফাইল বরাদ্ধ হয় তখন তা মেমরি কোন খালি ব্লকে জায়গা বা স্পেস বরাদ্ধ করে। যদি এমন হয় যে, মেমরির একটি ব্লকের সাইজ  ১০০ বাইট আর যে প্রসেসটি জমা হবে তার সাইজ ৮০ বাইট তবে ২০ বাইট ঐ ব্লকে ফাকা থাকে  আর মেমরির এই খালি/ফাঁকা থাকা অবস্থাকে ফ্রাগমেন্টেশন বলে।
থাম্ব|মেমরি ফ্রাগমেন্টেশন
ওভারভিউ
এক্সটারনাল ফ্রাগমেন্টেশনের সাথে তুলনায়, ওভারহেড এবং ইন্টারনাল ফ্রাগমেন্টেশন, পরিত্যক্ত মেমোরির লস এবং দক্ষতা হ্রাসে কিছুটা দায়ি। একে এভাবে সংজ্ঞায়িত করা হয়:
এজবাস্টন ক্রিকেট গ্রাউন্ড
কাউন্টি গ্রাউন্ড, এজবাস্টন স্টেডিয়াম বা এজবাস্টন ক্রিকেট গ্রাউন্ড (Edgbaston Cricket Ground) ইংল্যান্ডের বার্মিহামের এজবাস্টন এলাকায় অবস্থিত একটি ক্রিকেট মাঠ। ওয়ারউইকশায়্যার কাউন্টি ক্রিকেট ক্লাবের নিজ মাঠ হিসেবে স্টেডিয়ামটি ব্যবহৃত হয়ে থাকে। এছাড়া, টেস্ট খেলা ও একদিনের আন্তর্জাতিক ক্রিকেট খেলার জন্যেও এটি বহুলভাবে ব্যবহৃত হয়।
স্টেডিয়ামের সর্বমোট দর্শক ধারণ ক্ষমতা ২৫,০০০। যুক্তরাজ্যের লন্ডনে অবস্থিত লর্ড’স ক্রিকেট গ্রাউন্ডের পর এটি দ্বিতীয় বৃহত্তম ক্রিকেট খেলার মাঠ হিসেবে পরিচিতি পেয়ে আসছে।
প্রথম-শ্রেণীর ক্রিকেটের সর্বোচ্চ রান সংগ্রহকারী হিসেবে ১৯৯৪ সালে ব্রায়ান লারা’র অপরাজিত ৫০১ রানের বিশ্বরেকর্ড এ মাঠেই সৃষ্টি হয়েছিল।
ইতিহাস
এজবাস্টনের প্রথম টেস্ট খেলাটি ছিল অ্যাশেজ সিরিজের। প্রতিপক্ষ অস্ট্রেলিয়ার বিরুদ্ধে ইংল্যান্ড ১৯০২ সালে অংশগ্রহণ করে। ক্লাবের প্রচলিত দুটি স্থায়ী প্রান্ত, দুটি অস্থায়ী প্রান্ত এবং ৯০ সদস্যের সাংবাদিক বসার জায়গা রাখে। এর উন্নয়নে £১,৫০০ পাউন্ড স্টার্লিং ব্যয় হয়। কিন্তু ওয়ারউইকশায়্যার মাত্র £৭৫০ পাউন্ড পায়।
জুলাই, ১৯৯৭ সালে ব্রিটেনের মধ্যে প্রথমবারের মতো প্রতিযোগিতামূলক দিবা-রাত্রির ক্রিকেট খেলার আয়োজন এই এজবাস্টনেই হয়।
মাঠের দক্ষিণ দিকে অবস্থিত প্যাভিলিয়ন এন্ডের উন্নয়নে ২০১০ থেকে ২০১১ সালের মধ্যে £৩২ মিলিয়ন পাউন্ড ব্যয় হয়। তন্মধ্যে £২০ মিলিয়ন পাউন্ড বার্মিংহ্যাম সিটি কাউন্সিল থেকে ঋণ বাবদ সংগ্রহ করা হয়। এরফলে স্টেডিয়ামের দর্শক সংখ্যা ২৫,০০০-এ উন্নীত করা হয়।
মাঠ
এজবাস্টন মাঠকে ইংল্যান্ডের অন্যতম শীর্ষস্থানীয় মাঠ হিসেবে গণ্য করা হয়। ১৯৯২ সালে উইজডেনের ক্রিকেট মাঠের নির্দেশিকায় লর্ডসকে যুক্তরাজ্যের শীর্ষস্থানীয় মাঠ হিসেবে স্বীকৃতি দেয়া হয়। দ্য ডেইলি টেলিগ্রাফ পত্রিকায়ও ২০০৯ সালে একমত পোষণ করা হয় এবং লর্ডসের বাইরে সেরা মাঠ হিসেবে এজবাস্টনের কথা উল্লেখ করা হয়। ২০১১ সালে দক্ষিণ এবং পশ্চিম প্রান্তের উদ্বোধন হয়। ইংল্যান্ড এবং ওয়েলস ক্রিকেট বোর্ড সুন্দর সুযোগ-সুবিধার কথা উল্লেখ করে সবচেয়ে সেরা মাঠের মর্যাদা দেয়।
অতিথি দলের সুন্দর আতিথেয়তার ব্যবস্থা রয়েছে এজবাস্টনে। সাবেক ইংলিশ অধিনায়ক অ্যালেক স্টুয়ার্ট বলেন যে, "বৈশ্বিক পর্যায়ে এটি একলক্ষ আসনের অধিকারী কলকাতার ইডেন গার্ডেনের সমতুল্য। এটি যে-কোন দলকেই উদ্বুদ্ধ করতে পারে।" এছাড়াও সাবেক ইংরেজ উইকেটরক্ষক জেরেইন্ট জোন্স মন্তব্য করেন যে, "এখানকার দর্শকেরা বিরাট হৈ-চৈ করেন যখন আপনি ভাল কিছু করবেন ........ এটি পরিবেশের সাথে সাযুজ্যপূর্ণ।"
সর্বাধিকসংখ্যক দর্শক সমাগমের রেকর্ড রাখা হয়েছে কাউন্টি চ্যাম্পিয়নশীপের খেলায়। ১৯৫১ সালে ল্যাঙ্কাশায়্যারের বিপক্ষে শিরোপা নির্ধারণী খেলায় ২৮,০০০ দর্শক উপস্থিত হয়েছিলেন। টেস্ট ক্রিকেটে ওয়েস্ট ইন্ডিজের বিপক্ষে একদিনে ৩২,০০০ দর্শক এসেছিলেন স্টেডিয়ামটিতে।
মার্কিন ভার্জিন দ্বীপপুঞ্জ
মার্কিন ভার্জিন দ্বীপপুঞ্জ (United States Virgin Islands), সরকারীভাবে মার্কিন যুক্তরাষ্ট্রের ভার্জিন দ্বীপপুঞ্জ (Virgin Islands of the United States), হলো ক্যারিবীয় অঞ্চলে একটি মার্কিন যুক্তরাষ্ট্র অধিকৃত সামুদ্রিক অঞ্চল।
এজবাস্টন ক্রিকেট গ্রাউন্ড
মাঠ
২০০০ সালের পূর্ব পর্যন্ত কয়েকবছর বৃষ্টি আচ্ছাদন পদ্ধতি ব্যবহার করা হয় যা ব্রাম্ব্রেলা নামে পরিচিতি পায়।
কায়সার জেলা
২০১৪ বন্যা
২০১৪ সালের ২৪ এপ্রিল ও ৭ মে ২০১৪ তারিখের ভারী বৃষ্টিপাতের ফলে বন্যার সৃষ্টি হয়ে জনসাধারণের ব্যাপক ক্ষয়ক্ষতি, রাস্তা নষ্ট এবং কৃষিক্ষেত্রে জমির ধ্বংসপ্রাপ্ত হয়। বন্যা পরবর্তী পরিসংখ্যান অনুযায়ী; ২০ টি পরিবারের ক্ষতিগ্রস্ত হয়, ৭জন মৃত্যুবরণ করে, ৭০ টি প্রাণীর প্রাণহানি হয়, ১০০০ টি বাগান ক্ষতিগ্রস্ত হয় এবং ১০০০ ফলনশীল কৃষি জমি ব্যাপকভাবে ক্ষতিগ্রস্ত হয়।
পাউল জে. ক্যোর্তজঁ
পাউল জে ক্যোর্তজঁ (৩ ডিসেম্বর ১৯৩৩-) একজন ডাচ নোবেল পুরস্কার বিজয়ী বায়ুমণ্ডলীয় রসায়নবিদ।  জলবায়ু পরিবর্তন গবেষণার জন্য তিনি সুপরিচিত। মানবসৃষ্ট কর্মকাণ্ডের ফলে পৃথিবীতে যখন ভয়াবহ ধ্বংসযজ্ঞ সংঘটিত হবে, সে সময়টিকে " অ্যান্থ্রোপোসিন" যুগ নামে পরিচিত করে তোলার পেছনে তার উল্লেখযোগ্য ভূমিকা রয়েছে।
প্রারম্ভিক জীবন
পাউলের শৈশবের সূচনা দ্বিতীয় বিশ্বযুদ্ধের কিছু পূর্বেই সংঘটিত হয়। ১৯৪০ সালের সেপ্টেম্বরে জার্মানি নেদারল্যান্ডকে আক্রমণ করে। সে বছর তিনি প্রাথমিক বিদ্যালয়ে প্রথম শ্রেণিতে ভর্তি হন। নানা প্রকার বিলম্ব ও ঘনঘন বিদ্যালয় পরিবর্তনের কারণে পাউলকে একটি অস্থিতিশীল শিক্ষাজীবন অতিবাহিত করতে হয়। এই অস্থিতিশীলতার মধ্যেই তিনি প্রাথমিক বিদ্যালয় হতে স্নাতক ডিগ্রি লাভ করে ১৯৪৬ সালে উচ্চবিদ্যালয়ে (হোগেরে বার্জেনস্কুল) ভর্তি হন। সেখানে পড়াকালীন পাউল মাতৃভাষার পাশাপাশি ফ্রেঞ্চ, জার্মান ও ইংরেজি ভাষায় দক্ষ হয়ে ওঠেন। ভাষাশিক্ষার পাশাপাশি প্রাকৃতিক বিজ্ঞান বিষয়েও তিনি সম্যক জ্ঞানার্জন করেন।  ১৯৫১ সালে তিনি উচ্চবিদ্যালয় হতে স্নাতক হন। অতঃপর তিনি মধ্য কারিগরি বিদ্যালয়ে ভর্তি হয়ে পুরকৌশল বিষয়ে লেখাপড়া করেন। তবে এরই মাঝে তাকে ২১ মাস বাধ্যতামূলকভাবে নেদারল্যান্ডের সেনাবাহিনীতে কাজ করতে হয়।
গবেষণা ও কর্মজীবন
ক্যোর্তজঁ বায়ুমণ্ডলীয় রসায়ন নিয়ে গবেষণা করে জীবনের উল্লেখযোগ্য সময় অতিবাহিত করেছেন। তিনি ওজোনস্তর ক্ষয় নিয়ে আলোচনার জন্য সুপরিচিত। ১৯৭০ সালে তিনি বলেন, মাটিস্থ ব্যাকটেরিয়া হতে উৎপন্ন স্থিতিশীল ও দীর্ঘস্থায়ী গ্যাস নাইট্রাস অক্সাইড (N2O) বায়ুমণ্ডলের স্ট্রাটোস্ফিয়ারে নাইট্রিক অক্সাইডের (NO) পরিমাণ প্রভাবান্বিত করে। ক্যোর্তজঁ দেখান, নাইট্রাস অক্সাইড এতটাই দীর্ঘস্থায়ী, যে এটি বায়ুমণ্ডলীয় স্তরের অনেক উপরে ওঠতে পারে এবং একসময় নাইট্রিক অক্সাইডে রূপান্তরিত হয়ে যায়। তিনি বলেন, রাসায়নিক সারের মাত্রাতিরিক্ত ব্যবহার প্রকৃতিতে নাইট্রাস অক্সাইডের পরিমাণ বাড়িয়ে দিচ্ছে। এর ফলে স্ট্রাটোস্ফিয়ারে নাইট্রাস অক্সাইডের রূপান্তর নাইট্রিক অক্সাইডের হারও বেড়ে চলেছে। এছাড়াও তিনি ও হ্যারল্ড জনস্টন আলাদাভাবে প্রমাণ করেন যে,  শব্দের গতির চেয়ে দ্রুতগামী যান (যেমন- বোয়িং ২৭০৭) নাইট্রিক অক্সাইড নিঃসরণ করে। তাই এ সকল বায়ুযান স্ট্রাটোমণ্ডল দিয়ে যাওয়ার সময় ওজোন স্তরে ফুটো সৃষ্টি করে। তবে সম্প্রতি গবেষকরা বলেছেন, বায়ুযানের নাইট্রিক অক্সাইড নিঃসরণের হার "তেমন চিন্তার কিছু নয়। "
ক্যোর্তজেঁর স্বীয় ভাষ্যমতে, তার প্রধান আগ্রহের বিষয় "ট্রপোমণ্ডলীয় ও স্ট্রাটোমণ্ডলীয় রসায়ন এবং জীব ভূূরাসায়নিক চক্র ও জলবায়ু পরিবর্তনে তাদের ভূমিকা।" ১৯৮০ সাল থেকে তিনি জার্মানির মেইঞ্জ শহরে অবস্থিত মাক্স প্লাংক রসায়ন ইনস্টিটিউটের বায়ুমণ্ডলীয় রসায়ন বিভাগ, ক্যালিফোর্নিয়া বিশ্ববিদ্যালয়ের সান ডিয়েগো শাখার স্ক্রিপস সমুদ্রবিজ্ঞান ইনস্টিটিউট ও সিউল জাতীয় বিশ্ববিদ্যালয়ে কাজ করেছেন। এছাড়াও দীর্ঘকাল ধরে তিনি জর্জিয়া প্রযুক্তি ইনস্টিটিউটের সংখ্যাতিরিক্ত অধ্যাপক হিসেবে কাজ করেছেন। তিনি সুইডেনের স্টকহোম বিশ্ববিদ্যালয়েও আবহাওয়াবিদ্যার অধ্যাপক হিসেবে কর্মরত ছিলেন।
তিনিসহ ৭০ জন নোবেল বিজয়ী লুইজিয়ানা বিধানসভা কর্তৃক পাসকৃত বিতর্কিত বিজ্ঞান শিক্ষা আইন বাতিলের আহবান জানান। ২০০৩ সালে পাউলসহ ২২ জন নোবেল বিজয়ী মানবতাবাদী সনদে স্বাক্ষর করেন।
ব্যক্তিগত জীবন
১৯৫৬ সালে ক্যোর্তজঁ তারতু সোইনিনেনের সাথে দেখা করেন। ১৯৫৮ সালের ফেব্রুয়ারিতে তারা বিবাহবন্ধনে আবদ্ধ হন। সে বছরের ডিসেম্বরে তাদের ইলোনা নামে এক কন্যাসন্তান জন্ম নেয়। ১৯৬৪ সালে সিলভিয়া নামে তাদের আরেক কন্যাসন্তান জন্ম নেয়।
দক্ষিণ রাজানগর ইউনিয়ন
দক্ষিণ রাজানগর বাংলাদেশের চট্টগ্রাম জেলার রাঙ্গুনিয়া উপজেলার অন্তর্গত একটি ইউনিয়ন।
আয়তন
দক্ষিণ রাজানগর ইউনিয়নের আয়তন ৪৬৪৬ একর (১৮.৮০ বর্গ কিলোমিটার)।
জনসংখ্যা
২০১১ সালের পরিসংখ্যান অনুযায়ী দক্ষিণ রাজানগর ইউনিয়নের লোকসংখ্যা ২৪,৩০০ জন। এর মধ্যে পুরুষ ১৩,৩০২ জন এবং মহিলা ১০,৯৯৮ জন।
অবস্থান ও সীমানা
রাঙ্গুনিয়া উপজেলার উত্তরাংশে দক্ষিণ রাজানগর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১১ কিলোমিটার। এ ইউনিয়নের উত্তরে রাজানগর ইউনিয়ন ও ইসলামপুর ইউনিয়ন, পূর্বে ইসলামপুর ইউনিয়ন, দক্ষিণে লালানগর ইউনিয়ন এবং পশ্চিমে পারুয়া ইউনিয়ন ও রাজানগর ইউনিয়ন অবস্থিত।
ইতিহাস
২০০৩ সালে রাঙ্গুনিয়া উপজেলার আওতাধীন বৃহত্তর রাজানগর ইউনিয়নকে বিভক্ত করে ৩টি ইউনিয়ন পরিষদ গঠন করা হয়, তন্মধ্যে দক্ষিণ রাজানগর অন্যতম।
প্রশাসনিক কাঠামো
দক্ষিণ রাজানগর ইউনিয়ন রাঙ্গুনিয়া উপজেলার আওতাধীন ১৪নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গুনিয়া মডেল থানার আওতাধীন। এটি জাতীয় সংসদের ২৮৪নং নির্বাচনী এলাকা চট্টগ্রাম-৭ এর অংশ। এটি ২টি মৌজায় বিভক্ত। এ ইউনিয়নের গ্রামগুলো হল:
শিক্ষা ব্যবস্থা
দক্ষিণ রাজানগর ইউনিয়নের সাক্ষরতার হার ৬৩.৮৩%। এ ইউনিয়নে ২টি মাধ্যমিক বিদ্যালয়, ৬টি প্রাথমিক বিদ্যালয়, ২টি মাদ্রাসা ও ১টি কিন্ডারগার্টেন রয়েছে।
যোগাযোগ ব্যবস্থা
দক্ষিণ রাজানগর ইউনিয়নের প্রধান সড়ক মরিয়মনগর-রানীরহাট সংযোগ সড়ক। প্রধান যোগাযোগ মাধ্যম সিএনজি চালিত অটোরিক্সা ও রিক্সা। এছাড়া চট্টগ্রাম-ধামাইরহাট বাস সার্ভিস এ অঞ্চলের শহরমুখী যাতায়াতের অন্যতম মাধ্যম।
খাল ও নদী
দক্ষিণ রাজানগর ইউনিয়নের পশ্চিম পাশ দিয়ে বয়ে চলেছে ইছামতি নদী। এছাড়াও রয়েছে কুরমাইকুল খাল ও ঘাগড়া খাল।
হাট-বাজার
দক্ষিণ রাজানগর ইউনিয়নের প্রধান ২টি হাট/বাজার হল ধামাইরহাট ও রাজারহাট।
দর্শনীয় স্থান
রাঙ্গুনিয়া উপজেলা থেকে পারুয়া সড়ক দিয়ে যাওয়ার পর রাজারহাট বাজারের পাশে ১০০ বছরের পুরনো রাজবাড়ী।
মালুরাস এলেগ্যান্স
লাল ডানার ফেইরিরেন দ্বিপদ নাম মালুরাস এলেগ্যান্স হচ্ছে মালুরিডি পরিবারের প্যাসারিন জাতের পাখি। এরা অস্ট্রেলিয়ার পশ্চিমাঞ্চলের দক্ষিণ-পশ্চিম কোণের এন্ডেমিক পাখি। এরা পতঙ্গভূক পাখি।
শ্রেণীবিন্যাস
১৮৩৭ সালে জন গৌল্ড লাল ডানার ফেইরিরেন সম্পর্কে বর্ণনা করেন। তিনি এদের প্রজাতি নাম দেন এলেগ্যান্স যা লাতিন এলেগ্যান্ট থেকে এসেছে। তিনি এদের অবস্থান উল্লেখ করেন পূর্ব উপকূল কিন্তু জন গিলবার্ট দক্ষিণ পশ্চিম অস্ট্রেলিয়া থেকে আরো নমুনা সংগ্রহ করলে তিনি নিজের ভুল বুঝতে পারেন। মালারুস গণের ১২ টি প্রজাতির মধ্যে এরা একটি।
বর্ণনা
এদের দৈর্ঘ্য এবং ওজন ৮-১১ গ্রাম। এরা সব থেকে বড় আকারের ফেইরিরেন। এদের লেজের দৈর্ঘ্য  যা এই গণের মধ্যে সব থেকে দীর্ঘ। এদের চঞ্চুও লম্বা, পুরুষ পাখির চঞ্চু গড়ে  এবং স্ত্রী পাখির ।
বাসস্থান
এরা পশ্চিম অস্ট্রেলিয়ার দক্ষিণ পশ্চিম কোনে বাস করে, ম্যুর নদী থেকে মার্গারেট নদী পর্যন্ত এবং পূর্ব থেকে আলবানি পর্যন্ত এদের বাস। এই সীমানার মধ্যে এদের প্রায়শই দেখা যায়। এরা কাররি এবং জাররাহ জাতের ইউক্যালিপ্টাস গাছের নিচে বাস করতে পছন্দ করে।
মনসুর আহমেদ (ক্রিকেটার)
মনসুর আহমেদ (জন্ম ১০ সেপ্টেম্বর ১৯৮১) একজন পাকিস্তানি ক্রিকেটার । ১৯৯৯ থেকে ২০১৫ সাল পর্যন্ত ৪৪টি প্রথম-শ্রেণীর এবং ১৩টি লিস্ট এ ম্যাচে অংশগ্রহণ করেন।
আন্তর্জাতিক পরমাণু শক্তি সংস্থা
আন্তর্জাতিক পরমাণু শক্তি সংস্থা (আইএইএ) (International Atomic Energy Agency (IAEA)) বিশ্বে পরমাণবিক শক্তির শান্তিপূর্ণ ব্যবহার এবং সামরিক উদ্দেশ্যে এর ব্যবহার রোধকল্পে কাজ করে থাকে। এই সংস্থাটি ১৯৫৭ সালের ২৯ জুলাই প্রতিষ্ঠিত হয়। এর সদর দপ্তর অস্ট্রিয়ার ভিয়েনায় অবস্থিত। যদিও জাতিসংঘের অধীনে স্বায়ত্ত্বশাসিত সংস্থা হিসেবে প্রতিষ্ঠিত, বর্তমানে সংস্থাটি জাতিসংঘ সাধারণ পরিষদ ও নিরাপত্তা পরিষদ - উভয় পরিষদেই এটি এর কার্যক্রম পেশ করে।
আইএইএ-এর সদর দপ্তর অস্ট্রিয়ার ভিয়েনাতে অবস্থিত। এর দুইটি আঞ্চলিক দপ্তর রয়েছে, এর একটি কানাডার টরন্টোতে এবং অন্যটি জাপানের টোকিওতে। এছাড়া নিউ ইয়র্ক এবং জেনেভাতে দুইটী মৈত্রী অফিস রয়েছে। আইএইএ তিনটি ল্যাবরেটরিতে গবেষণা কার্যক্রম পরিচালনা করে; এগুলো ভিয়েনা, সাইবার্সডোর্ফ এবং মোনাকোতে অবস্থিত।
আইএইএ একটি আন্তসরকার ফোরাম হিসেবে কাজ করে। এখানে বিশ্বব্যাপী পারমাণবিক শক্তির শান্তিপূর্ণ ব্যবহারের বিষয়ে বৈজ্ঞানিক, কারিগরী গবেষণা কার্য পরিচালিত হয়। আইএইএ-এর কার্যসূচীর উদ্দেশ্য হল বিশ্বব্যাপী পারমাণবিক শক্তির শান্তিপূর্ণ ব্যবহারকে উৎসাহিত করা ও পারমাণবিক প্রযুক্তির অপব্যবহার রোধ। এছাড়া পারমাণবিক নিরাপত্তা এবং পারমাণবিক নিরাপত্তাবিষয়ক বিভিন্ন মানদণ্ড প্রণয়ন ও বাস্তবায়ন করাও আইএইএ-এর উদ্দেশ্য।
৭ অক্টোবর, ২০০৫ তারিখে আইএইএ এবং এর সাবেক মহাপরিচালক মোহাম্মদ এল বারাদি যৌথভাবে নোবেল শান্তি পুরস্কারে ভূষিত হন। বর্তমান মহাপরিচালক হিসেবে রয়েছেন জাপানের অধিবাসী ইউকিয়া আমানো।
ইতিহাস
১৯৫৩ সালে যুক্তরাষ্ট্রের প্রেসিডেন্ট আইজেনহাওয়ার পারমাণবিক শক্তির শান্তিপূর্ণ ব্যবহার নিশ্চিত করা এবং পারমাণবিক বিভিন্ন কর্মসূচি নিয়ন্ত্রণের উদ্দেশ্যে একটি আন্তর্জাতিক সংস্থা গঠনের প্রস্তাব করেন। ঐ বছর জাতিসংঘের সাধারণ সভায় অ্যাটমস ফর পিস-শীর্ষক বক্তৃতায় তিনি এই প্রস্তাব করেন। ১৯৫৪ সালে মার্কিন যুক্তরাষ্ট্র সাধারণ অধিবেশনে এটি গঠনের জন্য আনুষ্ঠানিকভাবে প্রস্তাব করে। এছাড়া যুক্তরাষ্ট্র পারমাণবিক শক্তির শান্তিপূর্ণ ব্যবহার বিষয়ক একটি আন্তর্জাতিক সম্মেলন আহবান করে।
[[File:IAEA member states.svg|thumb|{{legend|#008000|সদস্য রাষ্ট্রগুলো}} {{legend|#ffff00|সদস্যপদ অনুমোদিত}} {{legend|orange|সদস্যপদ প্রত্যাহার করা হয়েছে}} {{legend|#ff1111|অ-সদস্য}}
এনএক্সটি টেকওভার ৩০
এনএক্সটি টেকওভার ৩০ একটি পেশাদার কুস্তি এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড এনএক্সটির জন্য প্রযোজনা করেছিল। এই অনুষ্ঠানটি ২০২০ সালের ২২শে আগস্ট তারিখে মার্কিন যুক্তরাষ্ট্রের ফ্লোরিডার উইন্টার পার্কের ফুল সেল বিশ্ববিদ্যালয়ে অনুষ্ঠিত হয়েছে এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছে। এটি এনএক্সটি টেকওভার কালানুক্রমিকের অধীনে প্রচারিত ৩০তম অনুষ্ঠান ছিল।
এই অনুষ্ঠানটি মূলত মার্কিন যুক্তরাষ্ট্রের ম্যাসাচুসেটসের বস্টনের টিডি গার্ডেনে অনুষ্ঠিত হওয়ার কথা ছিল, তবে বস্টনের মেয়র মার্টি ওয়ালশ বস্টনের বড় পরিসরে আয়োজিত সকল ধরনের সমাবেশ স্থগিত করার ঘোষণা দেওয়ার পাশাপাশি জানান যে সেপ্টেম্বর মাসের পূর্বে বিশাল জনসমাগম বিশিষ্ট কোন ধরনের অনুষ্ঠানের জন্য অনুমতি দেওয়া হবে না। পরবর্তীতে, ডাব্লিউডাব্লিউই জানায় যে এই অনুষ্ঠানটি এনএক্সটি-এর সাপ্তাহিক পর্ব ধারণের স্থান ফুল সেল বিশ্ববিদ্যালয়ে আয়োজন করা হবে।
প্রাক-প্রদর্শনে একটি সহ মূল অনুষ্ঠান মিলিয়ে মোট ৬টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ ম্যাচে ক্যারিয়ান ক্রস কিথ লিকে হারিয়ে প্রথমবারের মতো এনএক্সটি চ্যাম্পিয়নশিপ জয়লাভ করে। অন্যান্য শীর্ষস্থানীয় ম্যাচে, ইও শিরাই এনএক্সটি নারী চ্যাম্পিয়নশিপ ম্যাচে ডাকোটা কাইকে, ড্যামিয়েন প্রিস্ট এনএক্সটি উত্তর আমেরিকান চ্যাম্পিয়নশিপ ম্যাচে ব্রনসন রিড, ক্যামেরন গ্রাইমস, জনি গার্গেনো এবং ভেলভেটিন ড্রিমকে এবং এডাম কোল প্যাট ম্যাকএফিকে হারিয়েছে।
মেসাই দেবী
মেসাই দেবী (మైసమ్మ) (मेसाई), যিনি মাইসাম্মা নামেও পরিচিত, এছাড়া মেস্কো (মারাঠি: मेस्को) বলেও লেখা হয়, হলেন একজন হিন্দু লোকদেবী। তেলুগু ভাষায় তিনি আম্মা এবং মারাঠিতে আঈ (అమ్మ आई, "মা") বলে পরিগণিত। তিনি প্রধানত দক্ষিণ ভারতের তেলেঙ্গানা, কর্নাটক এবং মহারাষ্ট্রের গ্রামীণ এলাকায় দেবী মাতৃকা হিসাবে পূজিত হন। তাঁর উপাসনা মূলত হাম, গুটিবসন্ত এবং জলবসন্ত এবং অন্যান্য মারাত্মক ভাইরাস সম্পর্কিত রোগ নিরাময়ের সাথে জড়িত। তিনি তেলেঙ্গানা এবং অন্ধ্র প্রদেশের কিছু গ্রামাঞ্চলে কূলদেবী হিসেবেও পূজিত হন। তাঁকে ইয়েল্লাম্মা, কাট্টাম্মা, পোচাম্মা, গঙ্গাম্মা, মেদালাম্মা এবং অন্যান্য গ্রামীণ নারী দেবতার বোন হিসেবে মনে করা হয়। বিশ্বাস করা হয় যে, তিনি তাৎক্ষণিকভাবে তাঁর ভক্তদের রোগ নিরাময় করেন।
কিংবদন্তি
কিংবদন্তি অনুসারে, একবার এক গোপালক বনের কাছে মাতা মেসাইয়ের একটি মূর্তি দেখেছিল। সে তৎক্ষণাৎ গ্রামে ফিরে গিয়ে গ্রামবাসীকে এই মূর্তির কথা জানায়। গ্রামবাসী খুব খুশি হয় এবং সেই স্বর্গীয় মূর্তির পুজো শুরু করে। তারা নিজেদের গ্রামে মাইসাম্মার জন্য একটি মন্দির প্রতিষ্ঠা করে।
বর্তমান
উৎসবের সময়, বিপুল সংখ্যক স্থানীয় গ্রামবাসী মন্দিরে আসে এবং বিশেষ পুজো ও অভিষেক সম্পন্ন করে। তারা দেবীকে নৈবেদ্য প্রদান করে। সকলে বিশ্বাস করে যে দেবী মাতৃকা খুবই শক্তিশালী এবং ভক্তদের সব ইচ্ছা পূরণ করেন।
প্রলোভনকারী
প্রলোভনকারী (Le Séducteur, উত্তেজক নামেও পরিচিত) বেলজিয় চিত্রকর রেনে ম্যাগ্রিট কর্তৃক অঙ্কিত পরাবাস্তব চিত্রকর্ম। ম্যাগ্রিট চিত্রটির তিনটি সংস্করণ অঙ্কন করেছিলেন। প্রথমটি ১৯৫০ সালে আঁকা হয়, দ্বিতীয়টি ১৯৫১ সালে এবং তৃতীয়টি বেলজিয়ামের ব্রাসেলসে ১৯৫৩ সালে আঁকা হয়। ১৯৫০ সালের চিত্রটি বর্তমানে যুক্তরাষ্ট্রের ভারজিনিয়ার চারুকলা যাদুঘরে এবং শেষ অঙ্কিত চিত্রটি একজনের ব্যক্তিগত সংগ্রহে সংরক্ষিত।
বর্ণনা
চিত্রটি  ক্যানভাসে গাঢ় নীল ও হালকা আকাশী নীল রঙের পটভূমিতে অঙ্কিত। চিত্রে নীল মেঘময় উজ্জ্বল আকাশের বিপরীতে সমুদ্রে ভাসমান সম্পূর্ণ পাল তোলা নৌযানের প্রতিকৃতি চিত্রায়িত হয়েছে। নৌযানের প্রতিকৃতি সমুদ্রের ঢেউয়ে পরিপূর্ণ।
দুবার বল আঘাত করা
দুবার বল আঘাত করা, বা "দুবার-আঘাত", হল ক্রিকেট খেলায় আউটের একটি পদ্ধতি। আধুনিক ক্রিকেটে এইভাবে আউটের ঘটনাটি খুব বিরল।
ইতিহাস
ক্রিকেটকে প্রায়শই একটি মৃদু বিনোদনমূলক খেলা বলে মনে করা হয় কিন্তু এর চূড়ান্ত সহিংসতার ইতিহাস রয়েছে। ক্রিকেটের প্রথম দিনগুলিতে, যখন আধুনিক নিয়মের সর্বজনীন প্রভাব ছিল না, ব্যাটসম্যানরা আউট হওয়া থেকে বাঁচতে অনেক কিছু করে ফেলত। তারা ফিল্ডারদের বাধা দিত বল ধরতে এবং নিজের উইকেট সংরক্ষণের জন্য তারা যতবার পারে ততবার বলটিকে আঘাত করত। একাধিক ক্ষেত্রে এর মারাত্মক পরিণতি হয়েছিল এবং, শেষ পর্যন্ত, ব্যাটসম্যানদের করা শারীরিক আক্রমণ থেকে ফিল্ডারদের বাঁচাতে কঠোর নিয়ম চালু করা হয়েছিল।
১৬২২ সালে, পশ্চিম সাসেক্সের চিচেস্টারের কাছে বক্সগ্রোভে একাধিক প্যারিশবাসীর (নির্দিষ্ট গির্জার যাজকপল্লীর বাসিন্দা) বিরুদ্ধে মামলা করা হয়েছিল, ৫ মে রবিবার, একটি গির্জার উঠোনে ক্রিকেট খেলার অভিযোগে। মামলা করার তিনটি কারণ ছিল: একটি হল এটি স্থানীয় উপ-আইন লঙ্ঘন করেছিল; অন্য একটি কারণ ছিল গির্জার জানলার কাঁচ ভাঙার উদ্বেগ নিয়ে; তৃতীয়টি ছিল "একজন অভিজাতবংশীয় তরুণ ক্রিকেট ব্যাট দিয়ে তার মাথা ফাটিয়ে দিতে গিয়েছিল"।
পরবর্তী পরিস্থিতিটি হয়েছিল কারণ সেই সময়কার নিয়মে ব্যাটসম্যান একাধিকবার বলে আঘাত করতে পারত আর তাই ব্যাটসম্যানের কাছে ফিল্ডিং করা খুব ঝুঁকিপূর্ণ ছিল, পরবর্তী দুটি ঘটনা এটি প্রমাণ করছে।
১৬২৪ সালে, পূর্ব সাসেক্সের হর্স্টেড কেইনসে একটি প্রাণঘাতী ঘটনা ঘটেছিল। ব্যাটসম্যান এডওয়ার্ড টাই, কট আউট থেকে বাঁচতে বলকে দ্বিতীয়বার মারতে গিয়ে জ্যাস্পার ভিনাল নামক একজন ফিল্ডারের মাথায় আঘাত করেছিল। ভিনাল ছিল ক্রিকেটের মাঠে প্রথম বলি। বিষয়টি করোনারের আদালতে লিপিবদ্ধ হয়েছিল, আদালত রায় দিয়েছিল এটি দুর্ঘটনাজনিত হত্যা।
১৬৪৭ সালে, পশ্চিম সাসেক্সের সেলসিতে আর একটি প্রাণঘাতী ঘটনা নথিবদ্ধ করা হয়েছিল। ব্যাটসম্যান দ্বিতীয়বার বলটি মারার চেষ্টা করায় হেনরি ব্র্যান্ড নামক একজন ফিল্ডারের মাথায় আঘাত লেগেছিল।
কখন দ্বিতীয়বার বলে আঘাত করার নিয়মগুলি পরিবর্তন করা হয়েছিল বা কখন মাঠে প্রতিবন্ধকতা অপরাধ বলে চালু হয়েছিল তা ঠিক করে জানা যায়না, তবে এই দুটি বিধিই ক্রিকেটের আইন এর ১৭৪৪ সালের আইনসংগ্রহে স্পষ্টভাবে বলা হয়েছিল, এটি তৈরি করেছিলেন লন্ডন ক্রিকেট ক্লাবের সদস্যরা। এই আইনগুলি পূর্ববর্তী সংস্করণের আধুনিকীকরণ হতে পারে। ধারণা করা হয় যে এগুলি ১৭৫৫ সাল পর্যন্ত মুদ্রিত হয়নি।
১৭৮৬ সালের ১৩-১৫ জুলাই, উইন্ডমিল ডাউন অঞ্চলে, হ্যাম্পশায়ার বনাম কেন্ট ম্যাচটিতে, দুবার বল মারার জন্য ব্যাটসম্যানের আউট হওয়ার প্রথম সুনির্দিষ্ট নথিটি পাওয়া যায়। 'স্কোরস অ্যান্ড বায়োগ্রাফিস' বইয়ের লেখা অনুযায়ী হ্যাম্পশায়ারের টম সুয়েটার ছিলেন সেই খেলোয়াড়।
বিরল আউট
১৯০৬য়ের মরশুমে এমন আউটের একটি উদাহরণ দেখা গিয়েছিল যখন জন কিং, দি ওভাল ময়দানে সারের বিপক্ষে লিচেস্টারসেয়ারের হয়ে খেলার সময় বোল্ড আউট হওয়া এড়াতে দুবার বলে আঘাত করে রান নেবার চেষ্টা করেছিলেন। তিনি যদি রান করার চেষ্টা না করতেন, তিনি আউট হতেন না। খেলার ইতিহাসের উপর ভিত্তি করে, আউট হবার এই পদ্ধতিটি হল টাইমড আউটের পরে দ্বিতীয় বিরলতম আউট, কেবলমাত্র একুশটি এই ধরনের ঘটনা পাওয়া গেছে, যদিও আধুনিক কালে টাইমড আউট আরও সাধারণ হয়ে উঠেছে।
একজন ব্যাটসম্যান "দুবার বল আঘাত করে" আউট হওয়ার অপেক্ষাকৃত সাম্প্রতিক উদাহরণ কার্ট উইলকিনসনের আউট, ২০০২-২০০৩ রেড স্ট্রাইপ বোল প্রতিযোগিতায় বার্বাডোসের হয়ে অবশিষ্ট লিভার্ড দ্বীপপুঞ্জের বিরুদ্ধে খেলার সময়। এই আউট নিয়ে বিতর্ক হয়েছিল, কারণ, এই সম্পর্কিত ক্রিকেটের আইনের অধীনে প্রয়োজন অনুযায়ী বলটি উইলকিনসন "ইচ্ছাকৃতভাবে" দুবার মেরেছিলেন কিনা তা নিয়ে সন্দেহ ছিল।
বাথানডাঙ্গা উচ্চ বিদ্যালয়
অবস্থান
বাথানডাঙ্গা উচ্চ বিদ্যালয়, গোপালগঞ্জ জেলার অন্তর্গত কাশিয়ানী উপজেলার মহেশপুর ও মাহমুদপুর ইউনিয়নের সংযোগস্থল হিসেবে পরিচিত বাথানডাঙ্গা বাজারের উপর অবস্থিত। বিদ্যালয়টির পূর্ব পাশ দিয়ে বারাসাতের খাল প্রবাহিত হয়েছে। বিদ্যালয় এর পাশেই ৬৮নং বাথানডাঙ্গা সরকারি প্রাথমিক বিদ্যালয় অবস্থিত। ক্রমান্বয়ে বিদ্যালয়টি অত্র এলাকার প্রাণকেন্দ্রে পরিণত হচ্ছে।
প্রতিষ্ঠাকাল
১৯৪৫ সালে বিদ্যালয়টি স্থানীয় শিক্ষানুরাগীদের প্রচেষ্টায় মাইনর এডুকেশন হিসেবে পঞ্চম শ্রেণি পর্যন্ত চালু হয়। ১৯৫৩ সালের জুনিয়র বিদ্যালয় এবং ১৯৫৪ সালে বিদ্যালয়টি মাধ্যমিক বিদ্যালয়ের স্বীকৃতি লাভ করে।
পিউবিক ওয়ার্স
ইতিহাস
পেন্টহাউস পত্রিকা সূচনা ১৯৬৫ সালে ব্রিটেনে হয়েছিল এবং প্রাথমিকভাবে ইউরোপে বিতরণ করা হয়েছিল। সেপ্টেম্বর ১৯৬৯ এ এটি মার্কিন যুক্তরাষ্ট্রে চালু হয়েছিল, প্লেবয়কে নতুন প্রতিযোগিতা এনেছিল। নগ্নতার প্রতি আরও উদার ইউরোপীয় মনোভাবের কারণে, পেন্টহাউস মার্কিন যুক্তরাষ্ট্রে প্রবর্তনের সময় ইতিমধ্যে গুপ্ত লোম প্রদর্শন করছিল।  ম্যাগাজিনের মালিক বব গুচিওনির মতে, "আমরা গুপ্ত লোম দেখাতে শুরু করেছিলাম, যা ছিল একটি বড় যুগান্তকারী।"